[{"text_idx": "#000005", "text": "Mae\u2019r meysydd thematig yn adeiladu ar lwyddiant YDG Cymru, gan fynd i\u2019r afael a\u0302 saith o\u2019r meysydd thematig hyn dros y pedair blynedd diwethaf. Yn ogystal a\u0302\u2019r tair thema newydd, sef Newid yn yr Hinsawdd, Cyfiawnder Cymdeithasol a Heriau Cymdeithasol Mawr, mae ti\u0302m YDG Cymru wedi nodi eu cynlluniau i hybu cyfleoedd hyfforddiant a chapasiti ar gyfer y gymuned dadansoddwyr data, ac ymrwymiad i\u2019r Gymraeg, ymgysylltu parhaus a\u0302\u2019r cyhoedd, a chynaladwyedd yn eu gwaith."}, {"text_idx": "#000006", "text": "Cyhoeddwyd y ddogfen yng nghartref Llywodraeth Cymru, Senedd Cymru, o flaen cynulleidfa a oedd yn cynnwys Eluned Morgan AS, y Gweinidog Iechyd a Gwasanaethau Cymdeithasol (top yn y llun), a siaradodd o blaid gwaith YDG Cymru. Mynychwyd y digwyddiad gan sefydliadau ar draws y dirwedd cysylltu data, gan gynnwys gweithwyr polisi proffesiynol, academyddion a darparwyr data."}, {"text_idx": "#000007", "text": "Mae YDG Cymru yn cysoni ei waith a\u0302\u2019r meysydd allweddol a nodwyd yn Rhaglen Lywodraethu 2021-2026 Llywodraeth Cymru ac yn defnyddio annibyniaeth academaidd ac arbenigedd ti\u0302m o ymchwilwyr, dadansoddwyr a gwyddonwyr data arbenigol."}, {"text_idx": "#000008", "text": "Wrth siarad yn y lansiad a noddir gan Rebecca Evans, dywedodd y Gweinidog dros Gyllid a Llywodraeth Leol, Stephanie Howarth, Cyd-gyfarwyddwr YDG Cymru a Phrif Ystadegydd Cymru (uchod): \u201cGall data, wedi\u2019u dad-adnabod a\u2019u cysylltu\u2019n ddiogel, ddarparu\u2019r wybodaeth angenrheidiol i sicrhau bod proses llunio polisi\u0308au yng Nghymru a\u2019r DU wedi\u2019i chyfeirio, gan helpu yn y pen draw i wneud penderfyniadau gwell ar gyfer y bobl sy\u2019n byw yma. Rydym wrth ein bodd y gall YDG Cymru helpu i lywio\u2019r broses benderfynu hon.\u201d"}, {"text_idx": "#000010", "text": "Wrth siarad cyn y digwyddiad, dywedodd Rebecca Evans, y Gweinidog dros Gyllid a Llywodraeth Leol: \u201cYng Nghymru, rydym yn cysylltu data heb fanylion adnabod a gesglir gan wasanaethau cyhoeddus i helpu i lywio polisi, penderfyniadau gweithredol, a\u2019n rhaglen ddeddfwriaethol. Mae\u2019r gwaith hwn yn cael ei yrru ymlaen gan Ymchwil Data Gweinyddol Cymru \u2013 ein partneriaeth addysg uwch a Llywodraeth Cymru. Mae cyflawniadau\u2019r cydweithio hyn hyd yma yn enghraifft o pam rydym wedi ymrwymo i weithio gyda\u2019n rhanddeiliaid. Gwyddwn y gallwn wneud cymaint yn fwy gyda\u2019n gilydd."}, {"text_idx": "#000011", "text": "\u201cMae\u2019r cynllun YDG Cymru 2022-26 hwn yn adeiladu ar raglenni gwaith sefydledig mewn meysydd datganoledig, megis addysg a thai, ac yn cyflwyno thema\u0302u ymchwil newydd i lywio\u2019r argyfwng newid yn yr hinsawdd a materion cymdeithasol pwysig, gan gynnwys costau byw.\u201d"}, {"text_idx": "#000012", "text": "Mae\u2019r gwaith a wneir gan YDG Cymru yn bosib diolch i fuddsoddiad o bron i \u00a317m hyd at 2026 fel rhan o\u2019r buddsoddiad o \u00a390 miliwn ledled y DU yn Ymchwil Data Gweinyddol y DU (ADR UK) gan y Cyngor Ymchwil Economaidd a Chymdeithasol (ESRC), sy\u2019n rhan o Ymchwil ac Arloesi yn y DU (UKRI)."}, {"text_idx": "#000013", "text": "Wedi\u2019i sefydlu yn 2018 fel rhan o ADR UK, mae YDG Cymru yn uno arbenigedd ymchwil o Ysgol Feddygol Prifysgol Abertawe a Sefydliad Ymchwil a Data Cymdeithasol ac Economaidd Cymru (WISERD) ym Mhrifysgol Caerdydd a\u0302 dadansoddwyr o Lywodraeth Cymru. Mae ti\u0302m YDG Cymru yn cynnwys academyddion blaenllaw sydd ag arbenigedd yn y materion blaenoriaeth y mae\u2019r genedl yn eu hwynebu. Gyda\u2019i gilydd, mae YDG Cymru yn gweithio i sicrhau y defnyddir mewnwelediadau a thystiolaeth weinyddol amserol i helpu i wneud penderfyniadau polisi gwybodus ar gyfer pobl Cymru. Hyd yn hyn, mae ti\u0302m YDG Cymru wedi arwain y ffordd ar dechnegau dadansoddi data blaengar a rhagoriaeth ymchwil, gan weithio ochr yn ochr a\u0302\u2019r Banc Data SAIL byd-enwog i ddarparu ymchwil cadarn, diogel ac addysgiadol. Mae YDG Cymru wedi cynhyrchu dadansoddiad sylweddol dan arweiniad ymchwilwyr i lywio meysydd blaenoriaeth Llywodraeth Cymru mewn tai, llesiant, y blynyddoedd cynnar, addysg a sgiliau, iechyd meddwl, ac yn fwyaf diweddar y pandemig Covid-19."}]